Document ID: 32007R0733

32007R0733
L 169/1
SLUŽBENI LIST EUROPSKE UNIJE
22.02.2007.
UREDBA VIJEĆA (EZ) br. 733/2007
od 22. veljače 2007.
o provedbi Sporazuma između Europske zajednice i Vlade Kanade o zaključivanju članka XXIV: 6 Pregovori GATT-a te o izmjeni i dopuni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Uredba (EEZ) br. 2658/87 (1) uspostavila je robnu nomenklaturu, dalje u tekstu „kombinirana nomenklatura”, i utvrdila ugovorne carine Zajedničke carinske tarife.
(2)
Odlukom 2007/444/EZ od 22. veljače 2007. o sklapanju Sporazuma između Europske zajednice i Vlade Kanade o zaključivanju članka XXIV: 6 Pregovori (2) GATT-a, Vijeće je, u ime Zajednice, odobrilo sporazum s ciljem zatvaranja pregovora koji su započeti u skladu s člankom XXIV: 6 GATT-a iz 1994.
(3)
Uredbu (EEZ) br. 2658/87 trebalo bi stoga na odgovarajući način izmijeniti i dopuniti,
DONIJELO JE OVU UREDBU:
Članak 1.
U Uredbi (EEZ) br. 2658/87, Prilog 7. odjeljka III. trećeg dijela (carinske kvote WTO-a koje otvaraju nadležna tijela Zajednice) mijenja se tarifnim kvotama i dopunjuje količinama prikazanima u Prilogu ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. kolovoza 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. veljače 2007.

Labels: 3
15
18